**BE- kategória Biztonsági és üzemeltetési ismeretek**

1. KÖTELEZŐ:

A jármű elindulás előtti biztonsági ellenőrzése:

Gumiabroncsok; feladat: légnyomás (ne legyen lapos) állapot (sérülés, szög, ne legyen sérült), mintázat mélység (1.6mm-nál mélyebb, 0.75.m-nél kisebb kerékátmérőnél), ha valamelyik nem megfelelő nem szabad elindulni. Mind a kettő egyforma: szerkezet (radiál vagy diagonál), téli vagy nyári, tengelyenként azonos méret, mintázat. Kopás: közepe-túl nagy nyomás, két széle-túl kicsi nyomás, egyik oldal-rossz futómű beállítás, kagylós-lengés csillapító

Kormányberendezés; feladat: kormányberendezés: kormány mozgatása közben ne adjon recsegő-ropogó hangot, holtjáték ellenőrzése: kormány mozgatása, nem mozgó keréknél a kormány mozgása átlagos érték max:5-15 fok vagy 2-6 cm a kormánykeréken mérve, ha nem jó nem indulhatunk el; növekedése adódik: alkatrészkopás. Szervo hibái: olaj van-haladhatunk a szervizig, nehezebb a kormányzás, olaj elfolyt- csak szállítva, olajutántöltés: speciális szervo olaj - elektromos

Világító- és fényjelző berendezések: helyzetjelző + hátsó rendszámvilágítás + szélességjelző, tompított fényszóró, távolsági (kék visszajelző a műszerfalon) fényszóró. Irányjelző - 60-120 percenként ha gyorsabb kiégett egy égő, féklámpa (ellenőrzés egyedül- fal, pedál kitámasztás) ha nem világít valamelyik, nem indulhatunk (menetközben egy elromlik, haza lehet menni, de újra elindulni csak a csere után), Pótkocsin piros háromszög alakú prizma.

Fékberendezés; feladat: üzemi fék ellenőrzése (jó, ha benyomva a pedálút egyharmadánál felkeményedik, felülről számítva, fék hibái: puha-levegős, beesik-elfolyt a fékolaj, nagy a pedálút, de felkeményedik-elkopott a fékbetét, először felkeményedik, majd puhul-szivárog a fékfolyadék; Szervo hibái: járó motornál nagy erőkifejtés, haladni lehet, de nehezebb megállni,

Kézifék ellenőrzése: behúzva 4-5-öt kattan és felkeményedik, ellenőrző lámpa: piros felkiáltójel, esetenként hangjelzés – elektromos kézifék esetén, hallani a működését – rögzíti az autót.

Hatósági jelzés, rendszám ellenőrzése: A rendszámnak tisztán, jól olvashatóan, a járművön előre elkészített helyen, rögzítve kell lennie. Tehát nem megfelelő a felkötött, vagy az ablakban, vagy a lógó rendszámtartón való elhelyezés

Plusz feladat (a vizsgán ezekből egyet kell megválaszolni):

2. A járműszerelvény felépítményének ellenőrzése.

A rakodófelület, az oldalfalak ellenőrzése: Ellenőrizzük a rakodófelület épségét, az oldalfalak épségét, felfüggesztését, a csapok épségét, működését, a biztosítókapcsok állapotát. A ponyva és ponyvatartó épségét.

3. A pótkeréktartó ellenőrzése.

Vannak fiókos vagy csuklós pótkeréktartók. Le- illetve felszerelésüket kézi karral ellátott csörlő segítheti. Különösen ügyeljünk, hogy a pótkerék jól legyen rögzítve, mert a tartóban mozgó, csúszkáló kerék gumiabroncsa könnyen megsérülhet.

4. A pótkocsi támasztóláb ellenőrzése:

Csapok, anyák, biztosító szegek ellenőrzése. Nem lehetnek repedtek, töröttek, csavar nem lehet laza. A lábnak könnyen, szorulásmentesen kell mozognia. Menetközben nem érhet a földhöz, megfelelő magasságban rögzítve kell lennie. Nem lazulhat meg.

5. A kerék tőcsavarok, kerékanyák ellenőrzése.

A kerékcsavarokat (anyákat) szervizek alkalmával valamint kerékcsere alkalmával kell ellenőrizni, lazulás esetén utána kell húzni. A szükséges szerszámokat: Csavarhúzó a dísztárcsa levételéhez (ha van). Kerékkulcs a csavarok (anyák) ellenőrzéséhez, meghúzásához. Emelő, pótkerék és ék. A keréknél az anyákat átlósan, váltakozva több fokozatban húzzuk meg annyira, hogy azok jól feküdjenek.

6. Rugókengyelek rögzítettségének ellenőrzése.

Gondosan ellenőrizzük a rugóbakok, a rugókengyelek és a rugópántok csavarkötéseit, a meglazult csavarkötéseket húzzuk utána.

7. A vonószerkezet, vonófej ellenőrzése.

Naponta ellenőrizni kell a vonófej, vonóhorog hosszirányú holtjátékát úgy, hogy erőteljesen mozgassuk előre-hátra, vízszintes irányban. A vonófejnek, vonóhorognak nem lehet holtjátéka! Ha holtjátékot tapasztalunk, javíttassuk meg, cseréltessük ki, mert különben a felkapcsolt pótkocsi leszakadhat. Hetente alaposan tisztítsuk meg a vonófejet, majd zsírozzuk be.

Vizsgáljuk meg a pótkocsi vonórúdját, a vonóháromszöghöz hegesztett vagy anyával rögzített vonószemet. A vonórúdnak nem lehet holtjátéka. Ráfutófék oldása, zárása - automata

8. Az elektromos csatlakozások ellenőrzése.

Az elektromos csatlakozó aljzat és a dugó érintkezőinek, tisztának és szilárdnak, rögzítettnek (nem mozoghatnak) kell lennie. A záró fedél állapotát is ellenőrizni kell mivel összekapcsolásnál, ez akadályozza meg a csatlakozó szétcsúszását. Megfelelően

tömítettnek kell lenni, mert a beszivárgó víz, rozsdásodást (oxidálódást) hozhat létre. Csatlakoztatva nem lehet laza. Erős, szilárd, rögzített kell legyen, mert szétrázódhat menet közben. Csatlakoztatás után a pótkocsi lámpáinak ellenőrzése:

- helyzetjelző, szélesség jelzők, rendszám megvilágítás, irányjelzők (műszerfal visszajelzők is), féklámpa, tolató lámpa (ha van)

*Jó felkészülést, sikeres vizsgákat! - OPÁL Autósiskola – Kiskőrös, Martini út 1/8 – Tel: 06.78.312582, 06.20.9312582*